ועדת המשנה לבחינת המשבר בעסקים קטנים, כנסת 16, פרוטוקול מספר 7, 2004-03-17 10:00

רוחמה אברהם-בלילא: שלום לכולכם, אני רוצה לפתוח את ישיבת ועדת המשנה לעסקים קטנים ובינוניים.

רוחמה אברהם-בלילא: אנחנו נתקלנו לאחרונה בקשיים של הקפאת הקרן.

רוחמה אברהם-בלילא: הקרן הפסיקה לעבוד, למורת רוחי הרבה, לאחר שבמהלך כל הישיבות היו דרישות חד משמעיות מהאוצר,

רוחמה אברהם-בלילא: מהחשב הכללי, כולל פניות לשר האוצר בעניין הזה,, שהקרן הזאת לא תפסיק לעבוד ולו לרגע אחד.

רוחמה אברהם-בלילא: אני מבקשת שני דברים בישיבה הזאת – האחד, לשמוע את האוצר בנושא, והשני - גם לקבל דיווח תקופתי, קרן תבור, בנק אוצר החייל, מה נקודת הזמן ומה הבקשות כרגע שנמצאות בקנה.

רוחמה אברהם-בלילא: אני יכולה לומר בבירור שאתמול היתה לי פגישה עם שר האוצר בעניין הזה, כולל עם החשב הכללי, ושר האוצר הינחה את החשב הכללי להגיע לפתרון מיידי כולל העברה של כסף לבנק אוצר החייל, תוך ניסיון להתגבר על כל הקשיים הטכניים.

רוחמה אברהם-בלילא: אני רואה בחומרה שמאז שהוקמה הקרן הזו – זה לא היה דבר חדש, זה היה דבר שאפשר לצפות מראש, זה לא טופל כראוי.

רוחמה אברהם-בלילא: אני רושמת הערה מודגשת לצורך העניין הזה.

רוחמה אברהם-בלילא: אני מקווה שבהמשך אנחנו לא ניתקל בתופעות מעין אלה.

מיכאל תבור: מספר ההלוואות שניתנו כמובן לא השתנה.

מיכאל תבור: אלה אותן הלוואות שניתנו במסגרת 75 מיליון המאושרים, כל שאר התיקים - - -

רוחמה אברהם-בלילא: כמה בקשות טופלו עד לשבוע שעבר?

מיכאל תבור: למעשה, כ- 1000 בקשות נמצאות בקנה, והסתיים הטיפול בהן, כאשר מתוכן היה לנו אישור בהתחלה של משרד האוצר והסכמה של בנק אוצר החייל לעשות מעין ועדות אשראי, כלומר, לא ועדות אשראי פורמליות אלא - להגיע לדיון פנימי ואז במסגרת זאת אושרו עוד כמאה בקשות שעקרונית אם וכאשר תחודש פעילות הקרן ויוקצבו הסכומים, אפשר יהיה לאשר אותם בהליך מהיר כי הדיונים בעניינם הסתיימו.

רוחמה אברהם-בלילא: אם הדיונים אצלם הסתיימו, למה צריך דיון מהיר של הבנק?

מיכאל תבור: לא, הכוונה היא לעשות הליך אישור פורמלי של הפרוטוקול.

רוחמה אברהם-בלילא: אז זו לא בעיה, זו ישיבה אחת.

מיכאל תבור: מעבר לזה בקנה יש מאות בקשות.

רוחמה אברהם-בלילא: לכמה הגענו?

רוחמה אברהם-בלילא: אני דיווחתי אתמול לשר האוצר שבקנה יש אלפיים בקשות.

מיכאל תבור: לא.

מיכאל תבור: יש אלף שעברו אותנו, הסתיימו, ואנחנו לא מקבלים יותר בקשות חדשות, כי אנחנו בעצם לא יכולים.

רוחמה אברהם-בלילא: ממתי הודעתם על הפסקת קבלת פניות חדשות?

מיכאל תבור: לא הודענו פורמלית, כי אנחנו מחכים שהאוצר יודיע לנו להפסיק לקבל.

מיכאל תבור: כל עוד זה לא הוחלט.

מיכאל תבור: כאשר אנשים פונים אלינו אנחנו אומרים להם: רבותיי, כרגע אין כסף, למעשה, אם תעשו את התהליך אתם מבזבזים את כספכם.

מיכאל תבור: אנחנו מקווים שתוך שבועות סבורים הכסף ישוחרר ואז נחזור אליכם ונגיד לכם לחדש את הבקשה.

מיכאל תבור: הטענות, כפי שזכור לך, היו שאנשים בעצם עושים עבודה לריק, ואם אין אישור אנחנו לא מעונינים בתהליך כזה.

מיכאל תבור: אז עצרנו.

מיכאל תבור: מי שהיה בתוך הקנה, ניסינו לסיים את הטיפול בו.

רוחמה אברהם-בלילא: אז מלבד האלף האלה – אין שום דבר חדש?

מיכאל תבור: למעשה גם בבנק הפסיקו להזרים, כי אנשים צריכים לעבור דרך הבנק לבדיקת אורות אדומים.

מיכאל תבור: יש עדיין טפטופים בכמה סניפים.

מיכאל תבור: מי שמגיע – אנחנו פותחים לו תיק.

מיכאל תבור: מי שפונה אלינו – אנחנו מסבירים לו את המצב לאשורו.

מיכאל תבור: אבל אנחנו לא עומדים במצב של פנייה לציבור, אין לנו קשרים עם העיתונות, או דרך אחרת, פורמלית.

מיכאל תבור: לאלה שמתקשרים אלינו, ומדובר בסדר גודל של עשרות בשבוע, אנחנו אומרים שכרגע אין כסף, יש עיכובים טכניים, ושנשמח להודיע כאשר זה יתחדש.

שרון פדר: מהנתונים שיש בידינו – ניזונים גם ממיכאל תבור – יש כ- 2,500 פונים לקרן.

שרון פדר: אלה אנשים ששילמו 250 שקלים לאוצר עבור הפנייה שלהם.

שרון פדר: זו תחילת התהליך.

שרון פדר: מתוכם, לשלב הגמר, הגיעו אלה שקיבלו כסף, פחות מ-300.

שרון פדר: הם שקיבלו את אותם 75 מיליון שאושרו בצורה מסודרת עד לפני כחודש.

שרון פדר: זאת אומרת, כבר חודש אין ועדות מסודרות.

שרון פדר: הקרן הפסיקה, למעשה, כבר לפני כחודש, לא שבוע.

שרון פדר: אותם לקוחות שנמצאים עכשיו בתהליך, מכאלה שנכנסו לאחרונה או כאלה שכבר חודשיים-שלושה נמצאים בתהליך, ויש הרבה מאד כאלה – הפ פשוט לא מטופלים.

שרון פדר: הבעיה היא שאנחנו נמצאים כאן בין הפטיש לסדן.

רוחמה אברהם-בלילא: קיבלתם את המכתב של האוצר?

שרון פדר: כן.

שרון פדר: יש לי כמה דברים להגיד על זה.

שרון פדר: היתה פניה למכרז.

שרון פדר: יש בעיה של אלה שקיימנו דיון בלתי פורמלי בעניינם והם כבר נמצאים בתהליך הרבה זמן, חודשיים-שלושה, כבר יש להם ידיעה שהם אמורים לקבל את האישור.

רוחמה אברהם-בלילא: כמה כאלה יש?

שרון פדר: יש כמאה שנידונו, בישיבות הבלתי פורמליות, שאמורים לקבל, ומשהו כמו 25 מיליון שקלים של אישורים בלתי פורמליים, שלא נתנו אישור פורמלי ללקוח כי אין לנו את התקציב.

שרון פדר: יש עוד רבים אחרים שהם בתהליך, ואנחנו לא מקיימים ועדות עכשיו, הפסקנו לקיים ועדות.

שרון פדר: בעניין הזה יש לנו בעיה קשה מאוד של המוניטין שלנו מול הלקוחות, כי הם רואים בבנק אוצר החייל את האחראי.

שרון פדר: לנו אין יכולת השפעה בעניין הזה, כי אנחנו רק מחכים שיגיע התקציב.

שרון פדר: יש להם ביקורת גדולה כלפי משרד האוצר, ובנק אוצר החייל, קודם כל, ובצדק.

שרון פדר: נגרמה להם הוצאה לא קטנה, בסיטואציה הכי קשה, מבחינתם.

שרון פדר: לא כולם נמצאים בסיטואציה קשה, אבל יש לא מעט אנשים שהגיעו מכיוון שהם צריכים את הכסף.

שרון פדר: כאן צריך לשים על כף המאזניים, אם מדברים על השיקול המשפטי, בעניין: איפה כף המאזניים, לאן היא נוטה, מול אותם 2,000 פונים לקרן, שנגרמה להם הוצאה והם מעוכבים, לעומת הרצון לעשות איזשהו הליך של מכרז שאולי יש בו היגיון אבל היה צריך לחשוב על זה לפני שלושה-ארבעה חודשים ולא עכשיו.

שרון פדר: צריך לעשות דברים במקביל, ולא לגרום להפסקה ועוגמת נפש.

שרון פדר: הפגיעה היא קודם כל בעסקים, וגם פגיעה קשה בבנק אוצר החייל.

שרון פדר: אנחנו חשופים בצריח.

אבנר ורד: יש לנו עכשיו שתי בעיות, וצריך לדעת להפריד בין שתיהן.

אבנר ורד: אחת, לגבי הקרן שרצה.

אבנר ורד: חבל שלא הצלחנו לעצור בשבוע שעבר עם שר האוצר, להבהיר לחשב שחוות הדעת של ימימה זה דבר אחד אבל יש, מצד שני עוד - - -

רוחמה אברהם-בלילא: היתה פגישה אצל החשכ"ל לפני למעלה משלושה שבועות, ובה נאמר באופן מפורש ביותר וגם החשכ"ל אמר שהוא לא ייתן לזה שהקרן הזו תיעצר אפילו לא ליום אחד.

רוחמה אברהם-בלילא: היתה הבטחה שבמה

רוחמה אברהם-בלילא: לך שבועיים מהיום של הישיבה הזו, ייצא מכתב.

רוחמה אברהם-בלילא: המכתב לא יצא, או יצא רק בתחילת השבוע הזה.

רוחמה אברהם-בלילא: כבר היה עיכוב של חודש.

אבנר ורד: היה בשבוע שעבר מצב שבאוצר, עקב חוות דעת של ימימה, עשו תפנית של 180 מעלות.

אבנר ורד: זו המציאות.

אבנר ורד: אנחנו בקשר יום יומי לגבי קידום הקרן.

אבנר ורד: חשבנו שהולכים יחד איתנו, אבל תוך 24 שעות שינו את המצב ב-180 מעלות, זה יצר פלונטר.

אבנר ורד: אנחנו עושים כמיטב יכולתנו לתקן המעוות בתוך העניין.

אבנר ורד: דרשנו, ביקשנו, שהחשב יוציא הודעה לעיתונות, ואכן הוא הוציא אתמול הודעה שברור לעם ישראל איפה העיכוב, ולמה יש עיכוב.

אבנר ורד: אפשר, לדעתי, לשדר בעוד שבוע עוד הודעה שהקרן נערכת להמשך הפעולה.

אבנר ורד: זה חשוב.

אבנר ורד: יש לפחות 3,000-4,000 איש בין אלה שהגישו בקשות, מתכוננים להגיש בקשות, הגישו, היועצים שעוסקים בנושא, הסניפים של הבנקים, שיש לנו אחריות כלפיהם לגבי הנושא הזה.

אבנר ורד: לגבי הקרן הנוכחית, אז כמו שנאמר - היא נעצרה לפי כחודש.

אבנר ורד: קיימנו דיונים פנימיים על קרוב ל-100 תיקים, 25 מיליון, עד שברגע מסוים בנק אוצר החייל אמר, בצדק, שמעבר ל- 5 מיליון לא הבטיחו שום דבר, ואנחנו לא מוכנים לקיים את הדיונים על הבקשות.

אבנר ורד: יש לנו עכשיו בקנה כ-100 בקשות שמסווגות לשתי ישיבות.

אבנר ורד: ברגע שהדלת תיפתח, אני מקווה שנקיים את הישיבות האלה תוך 3-4 ימים.

אבנר ורד: נקיים את שתי הישיבות האלה.

אבנר ורד: נקיים ישיבה של שעה, את כל הדיונים הפנימיים, ואז נחתום על הניירות ואז, תוך שעה 25 מיליון יוצאים לדרך.

אבנר ורד: אנחנו משתדלים כמיטב יכולתנו להקל בתוך הסיטואציה הקיימת.

אבנר ורד: זה לגבי הקרן הנוכחית.

אבנר ורד: אנחנו בתוך הפלונטר.

אבנר ורד: צריך לחיות עם זה ולהסביר את זה נכון.

אבנר ורד: הבעיה השנייה – וזאת נקודה שצריך לדעת אותה, ולשים על השולחן – מיכאל תבור והבנק לא יכולים לקבל בקשות מעבר ל-1,200-1,300, כי כל עוד אין הקצאה של 50 מיליון נוספים, הם לא יכולים להתחייב.

רוחמה אברהם-בלילא: זה ברור.

רוחמה אברהם-בלילא: כשהיית בפגישה הזו ראית שהיתה לי בקשה לחשכ"ל לנסות למצוא מקורות תקציביים על 2004.

רוחמה אברהם-בלילא: אנחנו עוד בבעיות של 2003, אבל יש לי מה לחדש בעניין הזה.

אבנר ורד: אבל אנחנו צריכים לתת איזושהי הנחיה, גם למיכאל תבור וגם לבנק איך לנהוג בנושא, כי יש פה מצב שאנשים מתדפקים על הדלת ומבקשים תשובה.

אבנר ורד: לפחות צריכה להיות תשובה ברורה לאן אנחנו הולכים עם הקרן.

אבנר ורד: מה שאין ספק הוא שהקרן היא הצלחה.

אבנר ורד: התיקים והכניסה לעומק מוכיחים שירת עשייה בלתי רגילה.

אבנר ורד: אתה רואה שם עסקים חזקים שנכנסו לקשיים, לפעמים עסקים - - -

רוחמה אברהם-בלילא: אין ספק שיש הצלחה אדירה לקרן.

רוחמה אברהם-בלילא: מכיוון שאנחנו לחוצים בזמן – יש עוד בעיות קונקרטיות?

אבנר ורד: את הבעיה השנייה צריך להבהיר, וכמה שיותר מהר: תוך שבוע וחצי עד גמר הפלונטר, ושכשנצא לדרך, תהיה לנו תשובה גם בעניין השני.

אבנר ורד: .

יוחנן לוי: הבעיה שצמחה כרגע לדעתם זה בגלל הלשכה המשפטית.

יוחנן לוי: באוצר, לצערי, הם אנשים מאד חזקים, עד שמישהו מהלשכה המשפטית אומר משהו, כולם עומדים דום בלי להתווכח אתו.

יוחנן לוי: במקום לקיים דיון משותף עם היועצים המשפטיים שלנו, כי מה יותר פשוט מלומר ליועצת המשפטית: לפני כן פנינו לכל הבנקים, וגלגלו אותנו מכל המדרגות?

יוחנן לוי: איש לא משמיע.

יוחנן לוי: אומרים: תעשו, ועושים.

יוחנן לוי: לא לעשות – ותוקעים.

יוחנן לוי: גם לנו יש יועצים, גם לכם.

יוחנן לוי: נזמין לכאן יועצים מול יועצים.

יוחנן לוי: גם יועצים טועים, לפעמים.

רן אלון: אני יכול לעדכן לגבי הנושא של הטיפול בקרן - החשב הכללי רואה חשיבות גבוהה להפעיל את הקרן לטובת המטרות שהקרן הוקמה לשמן, ולפעול ברמה המקצועית הגבוהה ביותר כדי שהקרן תופעל, בסופו של דבר, ותופעל על ידי המערכת הבנקאית.

רן אלון: במסגרת ההחלטות של החשב הכללי, בהפעלת הקרן הוחלט על ידי החשב הכללי שאנחנו נפנה לקבוצה מצומצמת של בנקים – 8 בנקים – לצורך מכרוז, או יותר נכון - קבלת הצעות להפעלת הקרן, תוך כדי ביצוע התחרות בין הבנקים לגבי רמת המינוף של הקרן.

רן אלון: ההחלטה הזו התקבלה כדי לשפר את הביצועים ואת הפעולה של הקרן מתוך אינטרס ציבורי של פנייה לכל אותם בנקים שיכולים להפעיל את הקרן.

רן אלון: במסגרת הזאת החשב הכללי פנה ביום ראשון לשמונת הבנקים לקבל את ההצעות שלהם עד ל- 28 לחודש הזה, כדי שנוכל, מיד לאחר מכן, לבחור את הבנק שימשיך להפעיל את הקרן בתנאים הטובים ביותר.

רן אלון: ברגע שיהיה זוכה, אותו בנק - - -

רוחמה אברהם-בלילא: לא מקובלת עליי התשובה הזאת, יש לי תשובה יותר מעודכנת.

רוחמה אברהם-בלילא: אתמול, בשיחה שלי עם שר האוצר הוחלט על קיום פגישה אתי, עם איתן רוב וירון זליכה.

רוחמה אברהם-בלילא: אני מבקשת מהוועדה לזמן את שיחה הזו בדחיפות.

רוחמה אברהם-בלילא: שר האוצר הינחה גם אותי - -

קריאה: - - -

רוחמה אברהם-בלילא: אני רוצה שזה יהיה במסגרת הוועדה שלי, בוודאי.

רוחמה אברהם-בלילא: על פגישה עם איתן רוב, ירון זליכה, ויוחנן מהתמ"ת, על מנת לראות בכל זאת איך עד ה-28 לחודש, שייכנס בנק, אם ייכנס, ועד שהוא ייערך ויהיה מוכן להיערך, הקרן מופסקת לשלושה חודשים.

רוחמה אברהם-בלילא: אין מצב כזה, זה לא יקרה.

רוחמה אברהם-בלילא: לכן אני מבקשת לקיים את הפגישה.

רוחמה אברהם-בלילא: כולם יודעים, רק צריך לתאם את המועד.

רוחמה אברהם-בלילא: אני מבקשת שזה יהיה עד אמצע שבוע הבא.

רוחמה אברהם-בלילא: בנוסף, שר האוצר רואה חשיבות רבה – מבקשת להוציא את זה בכל דרך אפשרית – הוא רואה צורך עליון בחיבוק של המגזר הזה.

רוחמה אברהם-בלילא: כל הזרמה, אני בהחלט מכבדת את בנק אוצר החייל, עם כל הפעילות הענפה, שהוא נכנס לזה, ועוד מוכן לקבל הפגיעה במוניטין, של העצירה של הקרן הזו, וכן הלאה.

רוחמה אברהם-בלילא: אני חושבת שבישיבה הזאת נדון על העניין הזה.

רוחמה אברהם-בלילא: אני אבקש באופן אישי, לפחות, שימצאו את הדרכים המשפטיות למצוא לנכון להמשיך את הקרן הזאת בצורה כזו או אחרת אפילו על-ידי העברת מנה מצומצמת, לפחות העברה של 100 הבקשות שכבר אושרו, שהם כבר יודעים, שזה דרך בנק אוצר החייל.

רוחמה אברהם-בלילא: לא רק זה, אלא שאנחנו כבר מדברים על 35 מיליון ל-2003, אני יכולה לומר שתתקיים פגישה, לאור בקשת שר האוצר, ביני לבין החשכ"ל, ירון זליכה, לבין קובי הבר ראש אגף התקציבים החדש, במהלך שבוע הבא על מנת שיימצאו ה-50 מיליון הנוספים לקרן הזאת.

רוחמה אברהם-בלילא: זה כרגע הדיווח שאני יכולה למסור.

רוחמה אברהם-בלילא: אני יכולה לומר ששר האוצר אתמול כעס מאוד שהקרן הגיע למצב כזה.

רוחמה אברהם-בלילא: הוא לא מקבל את זה, אבל אנחנו נתמודד עם זה.

רוחמה אברהם-בלילא: יש קשיים, אני שמחה שהקרן הזאת הצליחה עד כדי כך וצריך לריב על המימון הנוסף.

רוחמה אברהם-בלילא: אני לא רוצה לחשוב אם היינו מציעים ואף אחד לא היה רוצה.

רוחמה אברהם-בלילא: עברנו את התקופה הזאת.

רוחמה אברהם-בלילא: מה שמאד חשוב לי, רן, זה לדבר עם החשכ"ל ולהוציא הודעה רשמית מטעמו, שהאוצר לא מתכוון להפסיק את הפעילות של הקרן הזו, עקב קשיים טכניים, כאלה ואחרים.

רוחמה אברהם-בלילא: אנחנו נערכים לפעולה של הקרן הזו, באמצעות בנקים חדשים, על מנת שלאותם בעלי עסקים התקווה הזאת תמשיך להאיר.

צפיה גילת: יש כאן מספר שאני לא מבינה.

צפיה גילת: 1,000 בקשות עומדות בקנה על מנת להגיע לוועדת אשראי.

צפיה גילת: אבל אתה אמרת 100 בקשות, ואתה אמרת 50 בקשות, שעומדות מוכנות לוועדת אשראי, שמדברות על 25 מיליון.

רוחמה אברהם-בלילא: אנחנו מדברים על המנה הראשונית, שהאוצר צריך להעביר בסביבות 5 מיליון שקל והבנק ימנף את זה- - - .

רוחמה אברהם-בלילא: זה ה- 5 מתוך ה- 35 שהיו צריכים להיות מועברים.

אבנר ורד: אני רוצה לדבר על האינטרס הציבורי.

אבנר ורד: על מה המכרז הזה?

אבנר ורד: אין לנו בעיה עם מכרז.

אבנר ורד: ככל שיהיו יותר בנקים, זה יותר טוב לציבור.

אבנר ורד: אבל, כמו שאמר יוחנן לוי – אף בנק לא ייכנס עם ערבות מדינה של 10%.

אבנר ורד: לא צריך את המדינה כדי שבנק ייתן אשראי עם ערבות של 10%.

אבנר ורד: אף בנק לא צריך את כאב הראש הזה.

אבנר ורד: לכן, אם מסתכלים מה המטרה של המכרז, אז אני לא רואה את המטרה בלנסות להקטין בפרומיל או שני פרומיל את הערבות שבנק יסכים להוריד.

אבנר ורד: למדינה לא תצמח ישועה מזה.

אבנר ורד: זה רק פוגע באינטרס הציבורי.

אבנר ורד: זה מעכב.

אבנר ורד: אין בזה שום יתרון לציבור.

אבנר ורד: אף בנק לא ייתן ב- 10% או ב- 5%, ואם מישהו ייתן כדי לעשות בידול מבנקים אחרים, הוא ייתן ב- 19%.

אבנר ורד: האם זה באמת משנה?

רוחמה אברהם-בלילא: השאלה שנשאלת היא יותר גדולה: האם זה שווה את המחיר של פגיעה בקרן מצליחה כזו?

אבנר ורד: ממש לא.

אבנר ורד: מעבר לזה, אני חושב שיש איזושהי בעיה אתית עם הנושא הזה.

אבנר ורד: עשינו חוזה.

אבנר ורד: עבדנו על החוזה חצי שנה.

אבנר ורד: את אותו חוזה רוצים לשנות.

אבנר ורד: על בסיס מה?

רוחמה אברהם-בלילא: אני מבקשת מכתב דחוף של בנק אוצר החייל לאיתן רוב ולחשכ"ל, בו יושמעו כל הטענות, תוך כדי ציון הדברים.

רוחמה אברהם-בלילא: ושאלת המחיר שנדרש.

רוחמה אברהם-בלילא: הייתי שמחה לשמוע מה דעתם בנושא.

רוחמה אברהם-בלילא: אני אשמח אם ניפגש אחרי החג, אבל אני חייבת לציין שעד החג אני מקווה שיהיו תשובות לגבי המשך הפעלת הקרן בצורה מיידית.

רוחמה אברהם-בלילא: דבר שני – אני מקווה שבישיבה הבאה אנחנו נהיה מאחורי הרף הזה, וכבר נתחיל להתווכח על ה- 50 מיליון של 2004.

רוחמה אברהם-בלילא: אני רק רוצה לדווח שבשבוע הבא אני נוסעת לארצות הברית, ובאחת הפגישות שלי שם אני עומדת להיפגש עם ראש ה- SBA האמריקאי, ואשמח לקבל הערות.

רוחמה אברהם-בלילא: המדובר ב- Small Business Association האמריקאי.

רוחמה אברהם-בלילא: לדעתי הולך להיות שיתוף פעולה, ואני מקווה שהפגישה שלי אכן תועיל והעניין יתקדם.

רוחמה אברהם-בלילא: בשבוע הבא עומד להגיע אורח חשוב לארץ.

רוחמה אברהם-בלילא: אני פועלת להשגת מימון נוסף מחו"ל, קרנות מחו"ל, על מנת להזרים כספים למגזר הזה.

רוחמה אברהם-בלילא: לגבי הצעת החוק שלי – דיברתי עליה גם עם שר האוצר, הולך להיות שיתוף פעולה מאוד רציני בנוגע להצעת החוק.

רוחמה אברהם-בלילא: היא תובא לדיון במליאת הכנסת בתחילת מאי.

רוחמה אברהם-בלילא: אנחנו הולכים לעשות כנס גדול בעניין הזה.

רוחמה אברהם-בלילא: אני מניחה שלקראת תום המושב הבא הצעת החוק הזאת גם תסודר.

רוחמה אברהם-בלילא: כך, יוחנן, תוכל להגיד שממשלת ישראל החליטה שצריך לחבק את המגזר של העסקים הקטנים.

רוחמה אברהם-בלילא: בהזדמנות זאת אני רוצה לאחל לכם חג שמח ותודה רבה.

רוחמה אברהם-בלילא: אני מודה לכם, הישיבה נעולה.